Eskom vies vir agterstallige VS-munisipaliteiteBloemfontein. (Argieffoto: Facebook) 15 Vrystaatse munisipaliteite én die Mangaung-metro (Bloemfontein) se skuld by Eskom het teen einde verlede maand reeds R16 miljard beloop. Die skuld is steeds nie vereffen nie en Eskom sê nou dit plaas druk op sy inkomstestroom, wat eindelik ’n negatiewe invloed op dienslewering het. Eskom verskaf elke maand elektrisiteit in groot maat aan verskeie Vrystaatse munisipaliteite wat herverdeel en verbruik word. Die provinsie se topdrie munisipaliteite verbruik maandeliks gemiddeld energie ter waarde van R200 miljoen. Tog versuim die munisipaliteite én ander om Eskom daarvoor te betaal ten spyte daarvan dat hulle staatstoelaes en betaling van kragverbruikers ontvang. Die 16 sondaars is Maandag deur Eskom uitgewys as: Volgens Eskom beloop die topdrie munisipaliteite in die Vrystaat wat die meeste elektrisiteit gebruik, se skuld 78% (R12,5 miljard) van die provinsie se skuld. “Munisipaliteite het ’n grondwetlike verantwoordelikheid en plig, nie net teenoor Eskom nie, maar ook teenoor hul kliënte, om hul finansiële verpligtinge vir die grootmaatverskaffing van elektrisiteit na te kom sodat Eskom weer sý verpligtinge kan nakom,” sê Agnes Mlambo, hoofbestuurder vir Sentraal-Oos-groepering (KwaZulu-Natal en Vrystaat). Eskom het nie gesê dat daar in dié stadium enigsins stappe teen die munisipaliteite beplan word nie.